p0005002 - jem
                          udskrift
                              af
               sø- & handelsrettens dombog
                         ____________
den 15. april 2005 blev af retten i sagen
p-5-03
ledernes hovedorganisation for
jg
(advokat niels nehrkorn)
   mod
nordic containerparts aps
under konkurs
(advokat michael ziegler ved advokat andreas kærsgaard
mylin ved advokat niels løber)
afsagt sålydende
                           d o m:
under denne sag, der er anlagt ved skifteretten den 29.
april 2003, har sagsøgeren, ledernes hovedorganisation
som mandatar for jg, nedlagt principal påstand om, at
nordic containerparts aps under konkurs (herefter benævnt
                                - 2 -
boet) tilpligtes at anerkende, at der ikke har fundet en
virksomhedsoverdragelse sted fra boet til containercare
a/s, jf. virksomhedsoverdragelseslovens § 2, og
subsidiær påstand om, at boet tilpligtes at anerkende, at
uagtet, at det kan statueres, at en virksomhedsover-
dragelse har fundet sted, er containercare a/s ikke af
den grund indtrådt i sagsøgers ansættelsesforhold.
boet har nedlagt påstand om frifindelse.
dommen er udfærdiget i medfør af retsplejelovens § 218 a,
stk. 2.
sagens omstændigheder:
nordic containerparts aps blev efter indgivelse af egen
konkursbegæring      den    31.     maj    2002     taget    under
konkursbehandling     den  3.   juni  2002.   advokat   hans-jørn
andersen   blev    efter   forslag    fra   selskabets     ledelse
udpeget som kurator. ved kendelse af 5. juli 2002 blev
advokat  hans-jørn     andersen    efter   begæring    afsat   som
kurator,    idet    han   ikke     opfyldte     betingelserne    i
konkurslovens    §  238,   stk.   1.  skifteretten    indsatte   i
stedet  en   af  sine   faste    medhjælpere,    advokat   michael
ziegler, som kurator.
jg, som havde været ansat i nordic containerparts aps,
var  den   29.   maj   2002   sammen   med   to   andre   ansatte,
clifford hedemann og flemming hedemann, blevet opsagt.
jg   anmeldte    løn-    og    feriepengekrav,     herunder    for
opsigelsesperioden, over for lønmodtagernes garantifond,
som indfriede kravet og herefter anmeldte et tilsvarende
krav i boet.
kravet blev prøvet af kurator ved fordringsprøvelse på
dennes kontor den 31. januar 2003.
                           - 3 -
af kurators referat   af  fordringsprøvelsen  fremgår det
blandt andet:
”… følgende fordringer blev prøvet og afvist:
… gældbog nr. 8 for så vidt angår krav i medfør af kl §
95 på kr. 88.965,00 vedrørende jg.
gældbog nr. 10 for så vidt angår krav i medfør af kl § 95
på kr. 74.676,00 vedrørende jg.
…
der blev fremsat og opretholdt indsigelse mod kurators
indstilling for følgende fordringer:
gældbog nr. 8 og nr. 10, og begge vedrørende jg.
indsigelse er modtaget fra ledernes hovedorganisation den
29. januar 2003.
anmelderen blev af kurator underrettet om adgangen til
sagsanlæg, jfr. konkurslovens § 133 …”.
ledernes hovedorganisation har ikke anmeldt noget krav i
boet hverken på egne vegne eller som mandatar for jg.
nærværende sag blev domsforhandlet i skifteretten den 10.
og 11. januar 2005. under domsforhandlingen blev der
afgivet forklaring af jg, flemming hedemann, clifford
hedemann, aksel jørgensen (faglig konsulent i hk),
advokat jon stephanson (ansat hos advokat hans-jørn
andersen), linda bundgaard jensen (tidligere direktør i
nordic containerparts aps og nuværende direktør         i
containercare a/s)og advokat andreas kærsgaard mylin.
ledernes  hovedorganisation  har  under domsforhandlingen
gjort gældende, at selvom der er sket overdragelse af et
varelager fra boet til containercare a/s, er dette ikke
tilstrækkeligt til at statuere, at der har fundet en
virksomhedsoverdragelse sted. der er ikke identitet
mellem nordic containerparts aps og containercare a/s, og
af de tre tidligere ansatte hos nordic containerparts aps
er det kun sagsøger, der nu er ansat hos containercare
a/s, hvilket hverken i sig selv eller sammen med
                             - 4 -
overdragelsen af varelageret bevirker, at der foreligger
virksomhedsoverdragelse.
til støtte for sin subsidiære påstand har ledernes
hovedorganisation gjort gældende, at sagsøger ikke blev
ansat i den samme slags stilling hos containercare a/s,
som han havde hos nordic containerparts aps. der er
derfor under alle omstændigheder tale om påbegyndelse af
et nyt ansættelsesforhold og ikke videreførelse af det
tidligere,   hvorfor     virksomhedsoverdragelsesloven  er
uanvendelig.
boet har under domsforhandlingen gjort gældende, at der
umiddelbart forud for nordic containerparts aps’ konkurs
reelt skete en overdragelse af dette selskabs virksomhed
eller en del heraf til containercare a/s, der som følge
heraf er indtrådt i containerparts aps’ forpligtelser
over for jg. det må kunne lægges til grund, at jg ved
opsigelsen   havde    fået   tilsagn   om   ansættelse hos
containercare a/s, og at der reelt ikke har været nogen
afbrydelse i hans ansættelsesforhold. containercare a/s
drev allerede inden tidspunktet for nordic containerparts
aps’ konkurs en virksomhed svarende til den, som nordic
containerparts aps havde drevet og har ud over jg
overtaget såvel aktiver som igangværende arbejder. der er
derfor reel identitet mellem containerparts aps og
containercare a/s, hvorfor containercare a/s hæfter over
for      jg        for       dennes       lønkrav,     jf.
virksomhedsoverdragelseslovens § 2.
reassumering
sagen blev reassumeret den 25. januar 2005 med henblik på
afklaring af parternes påstande.
i et retsmøde den 25. februar 2005 blev det oplyst,
at jg ikke har anmeldt nogen fordring over for boet,
at der ikke er sket prøvelse af noget krav fra jg mod
boet, og
                             - 5 -
at lønmodtagernes garantifond på et tidspunkt har anmodet
jg om at tilbagebetale beløbet, men at der ikke er anlagt
sag mod ham i den anledning.
boet har ved fax af 3. marts 2005 anmodet om dom i sagen.
ingen   af   parterne   har   i   forbindelse   med   sagens
reassumering ændret deres påstande eller anbringender.
skifterettens bemærkninger:
indledningsvis bemærkes, at sagen er anlagt mod boet som
et   anerkendelsessøgsmål,    men   rettelig   vedrører   et
økonomisk krav på et beløb svarende til det, som er
anmeldt af lønmodtagernes garantifond i boet under
gældbog 8 og 10.
skifteretten    lægger   til   grund,   at   søgsmål   efter
konkurslovens § 133, stk. 1, i situationer, hvor kurator
har afvist en fordring, kun kan anlægges af anmelderen
selv, en organisation som mandatar for denne eller af en
rettighedshaver, som måtte være indtrådt i anmelderens
fordring.
hverken ledernes hovedorganisation eller jg har anmeldt
nogen fordring i boet og er heller ikke indtrådt i noget
krav mod boet.
jg er derimod indfriet af lønmodtagernes garantifond for
det   lønkrav,   som   opstod   i   forbindelse   med   hans
afskedigelse den 29. maj 2002, og har for nuværende ingen
retlig interesse i nærværende søgsmål.
herefter findes skifteretten ikke at have kompetence til
at træffe afgørelse vedrørende sagens realitet, hvorfor
sagen afvises.
                    thi kendes for ret:
                                - 6 -
denne sag, som er anlagt af ledernes hovedorganisation
for jg mod nordic containerparts aps under konkurs ved
kurator, advokat michael ziegler, afvises.
hver part bærer egne omkostninger.
                     jeanette melchior
                               (sign.)
                            ___ ___ ___
                 udskriftens rigtighed bekræftes
                 p.j.v. sø- og handelsretten, den
